**LĒMUMS**

Liepājā

|  |  |
| --- | --- |
| 2024. gada 18. jūlijā |  Nr.295/7(prot. Nr.7, 7.§) |

Par tehniskās dokumentācijas izstrādi

projektam “Publiskās ārtelpas attīstība

Jaunā Ostmalā, Liepājā”

Pamatojoties uz Pašvaldību likuma 4. panta pirmās daļas 2. punktu, Liepājas valstspilsētas un Dienvidkurzemes novada attīstības programmas 2022.-2027. gadam pielikuma “Liepājas valstspilsētas Rīcības un investīciju plāns 2022.-2027. gadam” uzdevumu 1.6. “Attīstīt drošu, ilgtspējīgu un kvalitatīvu ārtelpu” un projektu Nr.JPr\_19 “Jaunās ostmalas zaļo zonu atjaunošana un kanāla krasta nostiprināšana”, izskatot Liepājas valstspilsētas pašvaldības domes pastāvīgās Attīstības komitejas 2024. gada 11. jūlija lēmumu (sēdes protokols Nr.7) un pastāvīgās Finanšu komitejas 2024. gada 11. jūlija lēmumu (sēdes protokols Nr.7), Liepājas valstspilsētas pašvaldības dome **nolemj:**

1. Atbalstīt tehniskās dokumentācijas izstrādi Jaunās ostmalas zaļo zonu atjaunošanai un kanāla krasta nostiprināšanai (Jaunliepājas pusē) – tirdzniecības kanāla mala starp Tramvaja tiltu un Jauno tiltu.

2. Liepājas Centrālās administrācijas Finanšu pārvaldei plānot tehniskās dokumentācijas izstrādei nepieciešamo finansējumu Liepājas valstspilsētas pašvaldības budžetā.

3. Uzdot Liepājas Centrālās administrācijas Attīstības pārvaldei un Liepājas Komunālajai pārvaldei koordinēt tehniskās dokumentācijas izstrādes procesu.

4. Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Attīstības pārvaldei, Liepājas Nekustamā īpašuma pārvaldei, Izpilddirektora birojam, Juridiskajai daļai, Finanšu pārvaldei, Liepājas Komunālajai pārvaldei, Liepājas valstspilsētas pašvaldības domes priekšsēdētājam |